Ostan tipuja kahdella dollarilla. Sitten ruokin niitä jonkin aikaa.
Kun ne ovat kasvaneet, -
voin myydä niitä 7 tai 8 dollarin hintaan torilla.
Abebu on todellinen yrittäjä.
Hän ostaa torilta nuoria eläimiä, ruokkii niitä jonkin aikaa -
ja myy ne sitten voitolla.
Abebun mies tapettiin muutama vuosi sitten kristillisen uskonsa takia.
Tämä leski on työskennellyt lujasti saadakseen elämänsä raiteilleen.
Jos ostan lampaan 35 dollarilla ja ruokin sitä kaksi viikkoa, -
voin tehdä 5 tai jopa 7 dollaria voittoa.
Sillä rahalla saan ostettua toisen lampaan, -
ja voiton käytän kodin menoihin.
Abebu on pärjännyt hyvin kahdeksan lapsensa huoltajana.
Viime vuonna koronaviruspandemia kuitenkin mullisti hänen elämänsä.
Torit suljettiin koronaviruksen leviämisen estämiseksi, -
Abebun liiketoiminta loppui odottamatta. Koulut suljettiin -
ja myös Abebun lasten oli jäätävä kotiin sisäoppilaitoksesta.
Äkkiä hänellä oli ruokittavana koko perhe, ilman tuloja.
Open Doorsin tarjoama hätäapu tuli juuri oikeaan aikaan.
Jumala siunatkoon teitä kaikkia. Huolehditte meistä kuin perhe.
Olimme hädässä ja ilman apuanne asiamme olisivat olleet huonommin.
Nyt elämä on taas lähes normaalia. Torit toimivat ja koulut on avattu.
Niinpä Abebu pystyy jälleen käymään kauppaa entiseen tapaan.
Apunne turvin hän ja hänen lapsensa ovat selvinneet vaikeista ajoista.
He kaikki käyvät koulua. Vanhin, Demissew, on kuudennella luokalla.
Lido on seitsemännellä. Muse käy viidettä ja Eyasu neljättä luokkaa.
Yomef ja Sena ovat toisella ja Chera ei käy vielä koulua.
Ajattelitte meitä kuin isä ja äiti, jotka rukoilivat puolestamme.
Jumala siunatkoon teitä.